CELEX: 62017TN0009
Language: bg
Date: 2017-01-05 00:00:00
Title: Дело T-9/17: Жалба, подадена на 5 януари 2017 г. — RI/Съвет

6.3.2017   
            
            
               BG
            
            
               Официален вестник на Европейския съюз
            
            
               C 70/24
            
         Жалба, подадена на 5 януари 2017 г. — RI/Съвет
   (Дело T-9/17)
   (2017/C 070/33)
   Език на производството: френски
   
      Страни
   
   
      Жалбоподател: RI (Париж, Франция) (представители: T. Bontinck и A. Guillerme, avocats)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Съвета от 8 февруари 2016 г., с което е отказано да се признае инвалидността на жалбоподателя в резултат на професионално заболяване по смисъла на член 78, параграф 5 от Правилника за длъжностните лица на Европейския съюз,
            
         
               —
            
            
               да осъди Съвета на Европейския съюз да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага две основания.
   
               1.
            
            
               Първото основание е изведено от явна грешка в преценката и от несъобразяване с понятието за професионално заболяване от комисията по инвалидност и от органа по назначаването (ОН) на Съвета. Жалбоподателят оспорва по-конкретно изводите на тази комисия, че:
               
                           —
                        
                        
                           не би могло синдромът на карпалния тунел да бъде признат за професионално заболяване,
                        
                     
                           —
                        
                        
                           синдромът на карпалния тунел на жалбоподателя не бил причина за неспособността му да заработи отново, а единствено синдромът на алгонерводистрофия, който се развил след хирургическата операция на лявата му ръка.
                        
                     
         
               2.
            
            
               Второто основание е изведено от нарушение на задължението за мотивиране, тъй като комисията по инвалидност не дала достатъчно от правна страна обяснения относно причините, поради които не е взела предвид предходните медицински заключения, удостоверяващи ясно професионалния характер на заболяването на жалбоподателя, описано като „синдром на карпалния тунел, усложнен от алгонерводистрофия“.